***Zebegény Község Polgármesterétől***

***2627 Zebegény, Árpád u. 5.***

*E-mail:* polgarmester@zebegeny.hu

**Napirendet tárgyaló ülés dátuma:** 2025. február 13.

**Előterjesztést készítette:** Schottner Norbert helyettesítő jegyző

**Előterjesztő:** Ferenczy Ernő Ervin polgármester

**A határozat elfogadásához szükséges többség típusa:** egyszerű

***ELŐTERJESZTÉS***

*Zebegény Község Képviselő-testületének 2025.02.13. napján tartandó ülésére*

**Javaslat Zebegény Község Önkormányzatának 2025. évi költségvetésére**

Tisztelt Képviselő-testület!

A jegyző által előterjesztett tárgyévi költségvetési rendelettervezetet a polgármester minden évben az államháztartásról szóló 2011. évi CXCV. törvény 24. § (3) bekezdése alapján február 15. napjáig kötelezően beterjeszti a képviselő-testület elé, amelyről legkésőbb tárgyév március 15-ig rendeletet alkotnak. A fenti jogszabályi előírásoknak megfelelően kerül benyújtásra Zebegény Község Önkormányzatának 2025. évi költségvetési rendelet-tervezete.

Kérem a Tisztelt Képviselő-testületet, hogy a határozati javaslatot és a költségvetési rendeletet fogadja el.

Zebegény, 2025. február 12.

 Ferenczy Ernő Ervin

polgármester

Határozati javaslat

A Képviselő-testület .../2025. (...) sz. határozata

saját bevételek, valamint az adósságot keletkeztető ügyletekből eredő fizetési kötelezettségeinek a költségvetésiévet követő három évre várható összegére vonatkozóan

Zebegény Község Önkormányzatának Képviselő-testülete az államháztartásról szóló 2011. évi CXCV. törvény 29/A. §-ában szabályozott középtávú tervezés részeként az önkormányzat és intézményei 2024. évi költségvetésének tervezéséhez Magyarország gazdasági stabilitásáról szóló 2011. évi CXCIV. törvény, valamint az adósságot keletkeztető ügyletekhez történő hozzájárulás részletes szabályairól szóló 353/2011. (XII.30.) Korm.rendelet szabályozására figyelemmel Zebegény Község Önkormányzatának saját bevételeit, valamint az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegéről a költségvetési pénzügyi kitekintő adatokat a határozat 1. sz. melléklete (költségvetési rendelet 5. sz. mellékletet) szerinti tartalommal határozza meg.

**Felelős:** polgármester

**Határidő:** 2025.03.15.

**Zebegény Község Önkormányzata Képviselő-testületének**

**.../20.. (… . … .) önkormányzati rendelete**

**az önkormányzat 2025. évi költségvetéséről**

(1) A Magyarország helyi önkormányzatairól szóló 2011. évi CLXXXIX. törvény 111. § (2) bekezdés alapján a helyi önkormányzat gazdálkodásának alapja az éves költségvetése, melyből finanszírozza és látja el törvényben meghatározott kötelező és önként vállalt feladatait,

(2) Zebegény Község Önkormányzatának éves költségvetése a települési szolgáltatások működtetését és a településfejlesztési célok megvalósítását egyaránt lehetővé tevő, kiegyensúlyozott gazdálkodás elve szerint került összeállításra,

(3) Zebegény Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében, a Magyarország 2025. évi központi költségvetéséről szóló 2024. évi XC. törvény 64. § (5) bekezdésében és a közszolgálati tisztviselőkről szóló 2011. évi CXCIX. törvény 234. § (3) és (4) bekezdésében kapott felhatalmazás alapján, az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII.31.) Kormányrendelet, a jogalkotásról szóló 2010. évi CXXX. törvény, a nemzeti köznevelésről szóló 2011. évi CXC. törvény, valamint Magyarország gazdasági stabilitásáról szóló 2011. évi CXCIV. törvény előírásaira figyelemmel, az Önkormányzat 2025. évi költségvetéséről a következőket rendeli el:

**1. A rendelet hatálya**

**1. §**

A rendelet hatálya Zebegény Község Önkormányzata Képviselő-testületére és szerveire, Zebegény Község Önkormányzata irányítása alá tartozó költségvetési szerveire, valamint a támogatásban részesített magánszemélyekre, jogi személyekre, jogi személyiséggel nem rendelkező szervezetekre terjed ki.

**2. A költségvetés bevételei és kiadásai**

**2. §**

(1) Zebegény Község Önkormányzata Képviselő-testülete a 2025. évi költségvetését

a) 633.193.087 Ft költségvetési bevétellel,

b) 633.193.087 Ft költségvetési kiadással,

c) 0 Ft költségvetési egyenleggel,

d) 0 Ft - ebből működési (hiány, többlet)

e) 0 Ft - felhalmozási (hiány, többlet)

állapítja meg.

(2) A kiadási főösszegen belül a kiemelt előirányzatokat

a) 379.038.083 Ft működési költségvetés kiadásai;

aa) 188.716.805 Ft személyi juttatások kiadásai;

ab) 23.946.661 Ft munkaadókat terhelő járulékok és szociális hozzájárulási adó kiadásai;

ac) 145.090.617 Ft dologi kiadások;

ad) 7.384.000 Ft ellátottak pénzbeli juttatásai;

ae) 13.900.000 Ft egyéb működési célú kiadások;

b) 254.155.004 Ft felhalmozási költségvetés kiadásai;

ba) 83.508.000 Ft beruházások;

bb) 170.647.004 Ft felújítások;

bc) 0 Ft egyéb felhalmozási kiadások;

c) 0 Ft tartalék;

d) 0 Ft finanszírozási kiadások;

jogcímenkénti megoszlásban állapítja meg.

(3) Zebegény Község Önkormányzata Képviselő-testülete az államháztartásról szóló 2011. évi CXCV. törvényben foglaltak figyelembevételéve a költségvetési címrendjét az 1. melléklet szerint határozza meg.

(4) Zebegény Község Önkormányzata Képviselő-testülete a költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat, valamint a kötelező feladatok, önként vállalt feladatok és államigazgatási feladatok bontásban a 2. melléklet alapján határozza meg.

(5) Zebegény Község Önkormányzata Képviselő-testülete a működési és felhalmozási bevételek és kiadások előirányzatai mérlegszerű bemutatását önkormányzati szinten a 3. melléklet és a 4. melléklet határozza meg.

(6) A működési hiány belső finanszírozásának érdekében a képviselő-testület az előző év(ek) költségvetési maradványának felhasználását rendeli el.

(7) A felhalmozási hiány finanszírozása érdekében a képviselő-testület az előző év(ek) költségvetési maradvány felhasználását, valamint a saját bevételek működési kiadások finanszírozásán felüli rész felhasználását rendeli el. A felhalmozási hiány fejlesztési hitelből történő külső finanszírozásához a Kormány engedélye szükséges.

**3. A költségvetés részletezése**

**3. §**

(1) Zebegény Község Önkormányzata Képviselő-testülete az adósságot keletkeztető ügyletekből és kezességvállalásokból fennálló kötelezettségeit az 5. melléklet szerint határozza meg.

(2) Az államháztartásról szóló 2011. évi CXCV. törvény 29/A. §-ában szabályozott középtávú tervezés részeként az önkormányzat és intézményei 2025. évi költségvetésének tervezéséhez Magyarország gazdasági stabilitásáról szóló 2011. évi CXCIV. törvény, valamint az adósságot keletkeztető ügyletekhez történő hozzájárulás részletes szabályairól szóló 353/2011. (XII.30.) Korm. rendelet szabályozására figyelemmel a saját bevételeit, valamint az adósságot

keletkeztető ügyleteiből eredő fizetési kötelezettségeinek a költségvetési évet követő három évre várható összegéről a költségvetési pénzügyi kitekintő adatokat a rendelet 6. melléklet szerinti tartalommal határozza meg.

(3) Zebegény Község Önkormányzata Képviselő-testülete 2025. évi adósságot keletkeztető fejlesztési céljait a 7. melléklet szerint határozza meg.

(4) Zebegény Község Önkormányzata Képviselő-testülete a beruházások kiadásainak beruházásonkénti részletezését a 8. melléklet szerint határozza meg.

(5) Zebegény Község Önkormányzata Képviselő-testülete a felújítások kiadásait felújításonként a 9. melléklet szerint határozza meg.

(6) Zebegény Község Önkormányzata Képviselő-testülete az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a 10. melléklet szerint hagyja jóvá.

(7) Zebegény Község Önkormányzata Képviselő-testülete az Önkormányzat bevételeit és kiadásait, kötelező feladatok, önként vállalt feladatok és államigazgatási feladatok bontásban 12. melléklet szerint határozza meg.

(8) Zebegény Község Önkormányzata Képviselő-testülete az Önkormányzat irányítása alá tartozó költségvetési szerveinek bevételeit és kiadásait, kötelező feladatok, önként vállalt feladatok és államigazgatási feladatok bontásban a 13. melléklet szerint határozza meg.

(9) Zebegény Község Önkormányzata Képviselő-testülete a kiadások között 0 Ft tartalékot állapít meg. A tartalékot a Képviselő-testület engedélyével lehet felhasználni, átcsoportosítani.

(10) Zebegény Község Önkormányzata Képviselő-testülete az Önkormányzat és az irányítása alá tartozó költségvetési szervek tárgyévi és az előző három év mérlegét a 14. melléklet szerint határozza meg.

(11) Zebegény Község Önkormányzata Képviselő-testülete az Önkormányzat többéves kihatással járó döntéseit számszerűsítése évenkénti bontásban és összesítve célok szerint a 15. melléklet szerint határozza meg.

(12) Zebegény Község Önkormányzata Képviselő-testülete az Önkormányzat által adott közvetett támogatások tervezését a 16. melléklet szerint határozza meg.

(13) Zebegény Község Önkormányzata Képviselő-testülete az Önkormányzat előirányzat felhasználási tervét a 17. melléklet szerint határozza meg.

(14) Zebegény Község Önkormányzata Képviselő-testülete az Önkormányzat bevételi kormányzati funkciók szerinti jogcímeit a 18. melléklet szerint határozza meg.

(15) Zebegény Község Önkormányzata Képviselő-testülete az Önkormányzat kiadási kormányzati funkciók szerinti jogcímeit a 19. melléklet szerint határozza meg.

(16) Zebegény Község Önkormányzata Képviselő-testülete az Önkormányzat céljelleggel tervezett támogatásait a 20. melléklet szerint határozza meg.

(17) Zebegény Község Önkormányzata Képviselő-testülete az Önkormányzat a költségvetési évet követő három év tervezett bevételeit és kiadásait a 21. melléklet szerint határozza meg.

(18) Zebegény Község Önkormányzata Képviselő-testülete az Önkormányzat és az irányítása alá tartozó költségvetési szervek engedélyezett létszámait a 22. melléklet szerint határozza meg.

**4. A költségvetés végrehajtásának szabályai**

**4. §**

(1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2) Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

(3) A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit.

(4) A költségvetési szerveknél a jutalmazásra fordítható és kifizethető összeg nem haladhatja meg a rendszeres személyi juttatások előirányzatának 10%-át. Ennek fedezetére a személyi juttatások évközi megtakarítása és a személyi juttatások előirányzatának növelésére fordítható forrás szolgálhat.

(5) Amennyiben a költségvetési szerv harminc napon túli, lejárt esedékességű elismert tartozásállományának mértéke két egymást követő hónapban eléri az éves eredeti kiadási előirányzatának 10%-át vagy a százötven millió forintot, az irányító szerv a költségvetési szervhez önkormányzati biztost jelöl ki.

(6) A költségvetési szerv vezetője e rendelet 11. melléklet szerinti adatlapon köteles a tartozásállományról adatot szolgáltatni. A költségvetési szerv az általa lejárt esedékességű elismert tartozásállomány tekintetében – nemleges adat esetén is – havonta a tárgyhó 25-i állapotnak megfelelően a tárgyhónapot követő hó 5-ig az önkormányzat jegyzője részére köteles adatszolgáltatást teljesíteni.

(7) Kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

(8) A finanszírozási bevételekkel és kiadásokkal kapcsolatos hatásköröket a Képviselő-testület gyakorolja.

**5. Az előirányzatok módosítása**

**5. §**

(1) Az Önkormányzat bevételeinek és kiadásainak módosításáról, a kiadási előirányzatok közötti átcsoportosításról a (2) bekezdésben foglalt kivétellel a Képviselő-testület dönt.

(2) A Képviselő-testület az Önkormányzat bevételeinek és kiadásainak módosítását és a kiadási kiemelt előirányzatok közötti átcsoportosítás jogát nettó 5 millió Ft összeghatárig a polgármesterre átruházza. A polgármester az előirányzatok mértékéig, a szabad keret terhére vállalhat kötelezettséget.

(3) Esetenként nettó 5 millió Ft feletti kötelezettség vállaláshoz a Képviselő-testület engedélye szükséges.

(4) Az átcsoportosításról, kötelezettség vállalásokról a polgármester negyedévente köteles beszámolni, a költségvetés módosítására egyidejűleg javaslatot tenni. Az átruházott hatáskörű előirányzat-módosítási jogkör 2025. december 31-ig gyakorolható.

(5) A költségvetési szerv a költségvetése kiemelt előirányzatain belüli rovatok között átcsoportosítást hajthat végre.

(6) A képviselő-testület a költségvetési rendelet (2) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

(7) A költségvetési szerv alaptevékenysége körében szellemi tevékenység szerződéssel, számla ellenében történő igénybevételére szolgáló kiadási előirányzat csak a személyi juttatások terhére növelhető.

(8) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a képviselő-testületet tájékoztatja.

(9) A képviselő-testület által jóváhagyott kiemelt előirányzatokat valamennyi költségvetési szerv köteles betartani. Az előirányzat túllépés fegyelmi felelősséget von maga után.

**6. A gazdálkodás szabályai**

**6. §**

(1) A költségvetési szervek rendeletben meghatározott bevételi és kiadási előirányzatai felett az intézmények vezetői előirányzat-felhasználási jogkörrel rendelkeznek.

(2) A költségvetési szervek az alapfeladatai ellátását szolgáló személyi juttatásokkal és az azokhoz kapcsolódó járulékok és egyéb közterhek előirányzataival minden esetben, egyéb előirányzatokkal a munkamegosztási megállapodás(ok)ban foglaltaknak megfelelően rendelkezik.

(3) Valamennyi költségvetési szerv vezetője köteles belső szabályzatban rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat, a mindenkor érvényes központi szabályozás figyelembevételével, illetve a szükséges módosításokat végrehajtani. A szabályozásbeli hiányosságért, a felelősség a mindenkori intézményvezetőt terheli.

(4) A Hivatal, valamint a költségvetési szervek az évközi előirányzat-módosításokról a jegyző által elrendelt formában kötelesek naprakész nyilvántartást vezetni.

**7. A költségvetés végrehajtásának ellenőrzése**

**7. §**

(1) Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért az önkormányzat esetében a jegyző, az intézmények esetében az intézményvezető felelős.

(2) Az Önkormányzat a belső ellenőrzés kialakításáról külső vállalkozó útján gondoskodik. A megfelelő működtetésről és a függetlenség biztosításáról a jegyző köteles gondoskodni.

**8. Záró rendelkezések**

**8. §**

Ez a rendelet a kihirdetését követő napon lép hatályba, és 2025. december 31-én hatályát veszti.

……………………………. …………………………..

 Ferenczy Ernő Schottner Norbert

 polgármester jegyző

Kihirdetve: 2025.02…..

 …………………………

 Schottner Norbert

 jegyző

**Zebegény Község Önkormányzata Képviselő-testületének**

**az önkormányzat 2025. évi költségvetéséről szóló**

**.../20.. (… . … .) önkormányzati rendeletének**

**indokolása**

A jogalkotásról szóló 2010. évi CXXX. törvény 18. §-ában foglaltak szerint eljárva a 2025. évi költségvetési rendeletet az alábbiak szerint indokolom:

**1. Általános indokolás**

Zebegény Község Önkormányzata Képviselő-testületének eredeti jogalkotói hatáskörét a Magyarország Alaptörvénye 32. cikk (2) bekezdése biztosítja. A rendelet megalkotásakor az Alaptörvény 32. cikk (1) bekezdés f. pontjában, valamint az államháztartásról szóló 2011. évi CXCV. törvény 23. § (1) bekezdésében meghatározott feladatkörében jár el.

A törvényi felhatalmazást kiegészíti az államháztartásról szóló törvény végrehajtásáról szóló 368/2011. (XII.31.) Kormányrendelet, a III. fejezetében szabályozottak szerint.

A jegyző a Magyarország 2025. évi központi költségvetéséről szóló 2024. évi (…) törvényben meghatározott pénzügyi-gazdasági feltételek figyelembevételével állította össze Zebegény Község Önkormányzata 2025. évi költségvetéséről szóló rendeletét.

**2. Részletes indokolás**

**Az 1. §-hoz**

Zebegény Község Önkormányzata Képviselő-testülete a 2025. évi költségvetési rendeletének hatályáról rendelkezik.

**A 2. §-hoz**

Zebegény Község Önkormányzata Képviselő-testülete a 2025. évi költségvetési rendeletével kapcsolatban a következőket határozza meg:

a) bevételi és a kiadási főösszeget;

b) a költségvetési egyenlegeket;

c) a kiadási főösszegén belül a kiemelt előirányzatokat;

d) az Önkormányzat címrendjét;

e) az önkormányzati szinten összesített bevételeket és kiadásokat;

f) a működési és a felhalmozási egyensúlyt;

g) a költségvetési maradvány felhasználását;

h) a felhalmozási hiány finanszírozását;

i) a köztisztviselői illetményalapot;

j) az illetménykiegészítés százalékát.

**A 3. §-hoz**

Zebegény Község Önkormányzata Képviselő-testülete a 2025. évi költségvetési rendeletével kapcsolatban a következőket határozza meg:

a) az adósságot keletkeztető ügyletekből és kezességvállalásokból fennálló kötelezettségeit;

b) az adósságot keletkeztető ügyletek fejlesztési céljait;

c) a beruházások és felújítások bemutatását;

d) az EU-s támogatással megvalósuló programokat és projekteket;

e) az Önkormányzat és költségvetési szerveinek bevételeit és kiadásait;

f) a tartalék összegét és annak felhasználását;

g) a tárgyévi és az előző három év mérlegét;

h) a többéves kihatással járó döntéseit;

i) az Önkormányzat által adott közvetett támogatásokat;

j) az előirányzat felhasználási tervet;

k) a bevételeket és a kiadásokat kormányzati funkciónként;

l) a céljelleggel tervezett támogatásokat;

m) a költségvetési évet követő három év tervezett bevételeit és kiadásait;

n) az Önkormányzat és az irányítása alá tartozó költségvetési szervek engedélyezett létszámait.

**A 4. §-hoz**

Zebegény Község Önkormányzata Képviselő-testülete a 2025. évi költségvetési rendeletének végrehajtási szabályait állapítja meg.

**A 5. §-hoz**

Zebegény Község Önkormányzata Képviselő-testülete a 2025. évi költségvetési rendeletének módosításának szabályait állapítja meg.

**A 6. §-hoz**

Zebegény Község Önkormányzata Képviselő-testülete a 2025. évi költségvetési rendelettel kapcsolatos gazdálkodási szabályokat állapít meg.

**A 7. §-hoz**

Zebegény Község Önkormányzata Képviselő-testülete a 2025. évi költségvetési rendelet végrehajtásának ellenőrzésével kapcsolatban határozza meg a feladatokat, felelősségeket.

**A 8-9. §-hoz**

A rendelet hatálybalépését szabályozza.